b'\n_START_ARTICLE_\nAnka Kr\xc5\xa1i\xc4\x87\n_START_PARAGRAPH_\nAnka Kr\xc5\xa1i\xc4\x87 (ma\xc4\x91. Kersics Anka) (1921.\xe2\x80\x941997.) je bila poznata ma\xc4\x91arska operna pjeva\xc4\x8dica. Rodom je bila \xc5\xa1oka\xc4\x8dka Hrvatica._NEWLINE_\xc5\xa0kolovala se za opernu pjeva\xc4\x8dicu u klasi Zolt\xc3\xa1na Kod\xc3\xa1lya._NEWLINE_Zvali su je "\xc5\xa1oka\xc4\x8dkim slavujem". Bila je omiljena diljem Ma\xc4\x91arske, ali njena slava nije ostala ograni\xc4\x8dena samo na tuzemstvo. Imala je slu\xc5\xa1atelje po cijeloj Europi i u Americi. Na njenim nastupima ju je pratio orkestar moha\xc4\x8dke Tambura\xc5\xa1ke \xc5\xa1kole._NEWLINE_2002. joj je u zgradi \xc5\xa0oka\xc4\x8dke \xc4\x8ditaonice u Moha\xc4\x8du postavljena spomen plo\xc4\x8da. Njoj u spomen manifestacija Hrvata u Moha\xc4\x8du, "Hrvatski dan" redovno zapo\xc4\x8dinje prisje\xc4\x87anjem na nju.'